== Bombedrabet i Glostrup ==
[[Fil:Glostrup Hospital.jpg|thumb|250px|Bombedrabet fandt sted foran parkeringspladsen ved kapellet på [[Glostrup Hospital|Glostrup Amtssygehus]].]]
Den 17. september 2003 var han kørt til behandling hos en [[fysioterapeut]] på [[Glostrup Hospital|Københavns Amts Sygehus i Glostrup]] i sin [[Toyota Corolla]] årgang 1993. På daværende tidspunkt var han under »udslusning« på [[Direktoratet for Kriminalforsorgen|Kriminalforsorgens]] pension [[Lysholmgård]] i [[Hvidovre]]. Efter endt behandling satte han sig ind i sin bil, på parkeringspladsen tæt ved [[kapel]]let. Sekunder senere klokken 09:11 udløste gerningsmændene via mobiltelefoner en meget kraftig bombe på halvandet kilo [[trotyl]], der var placeret under bilen. Flere af bilens dele blev slynget 200 meter væk, mens kølerhjelmen landede på taget af sygehusets børneafdeling. Mickey Larsens krop var blevet revet midt over, og underkroppen blev også slået i småstykker ved eksplosionen. Ingen andre personer kom til skade ved eksplosionen.<ref>{{Cite news
 | author = BO MALTESEN
 | title = Han sprængte sin bedste ven i tusind stykker
 | publisher = [[Politiken]]
 | date = 7. april 2013 
 | url = http://politiken.dk/kultur/boger/faglitteratur_boger/ECE1938592/han-spraengte-sin-bedste-ven-i-tusind-stykker/}}</ref>
Personbillede_savnes Psykologi Historie Kriminalitet